I går var jeg så heldig å få dratt med meg Jan Erik på fototur til Lier Mentalsykehus. Det var mye vakker forfall, nydelig naturlig lys, og en overraskende fredfylt stemning på stedet, hvor så mye trist og vondt har skjedd.

Det er likevel ingen hemmelighet at disse bygningene har mørke hemmeligheter, skumle kjellere og kroker, møbler man (heldigvis) ikke ser i vanlige hjem, og det er definitivt deler av disse byggene hvor jeg ikke hadde likt å være alene, ikke engang midt på en vakker, solskinsrik høstdag som i går.